**เกณฑ์การให้คะแนนในการประเมินตนเองของผู้เรียน (self-assessment) ในการทำงานร่วมกันเป็นทีม** (เต็ม 24 คะแนน)

| **รายการประเมิน** | **คะแนนและคำอธิบายระดับศักยภาพในการทำงานเป็นทีม** |
| --- | --- |
| **1 คะแนน** | **2 คะแนน** | **3 คะแนน** | **4 คะแนน** |
| * การให้ความร่วมมือ
 | ฉันทำงานร่วมกับสมาชิกคนอื่นๆ ในกลุ่มได้ไม่ดี และ ไม่ได้ทำงานในส่วนใด ๆ ของโครงงานเลย | ฉันทำงานร่วมกับสมาชิกคนอื่น ๆ ในกลุ่มได้ดีเป็นบางเวลา และสมาชิกในกลุ่มเป็นคนทำงานเกือบทั้งหมด | ฉันทำงานร่วมกับสมาชิกคนอื่นในกลุ่มได้ดีเป็นส่วนใหญ่ แต่ไม่ได้แบ่งรับงานมากเท่ากับสมาชิกคนอื่น ๆ ในกลุ่ม | ฉันทำงานร่วมกับสมาชิกคนอื่น ๆ ในกลุ่มได้ดีและได้แบ่งรับหน้าที่รับผิดชอบเท่ากับสมาชิกในทีมทุกคน |
| * การมีส่วนร่วม
 | ฉันมีส่วนร่วมในการทำงานน้อย และ ในเวลาส่วนใหญ่ ฉันไม่ใส่ใจกับงาน | ฉันมีส่วนร่วมในการทำงานแต่พบว่า ฉันเสียเวลากับการทำงานที่ไม่เกิดประโยชน์ และ ฉันพบว่า ฉันมีปัญหากับการให้ความสนใจกับงาน | ฉันมีส่วนร่วมในการทำงานเป็นส่วนใหญ่ และ ให้ความสนใจกับการทำงานบ่อยครั้ง | ฉันมีส่วนร่วมอย่างเต็มที่ และ ให้ความสนใจกับงานในช่วงเวลาการทำงานตลอด |
| * การรับฟังความคิดเห็นของผู้อื่น
 | ฉันมักไม่ใส่ใจรับฟังข้อเสนอและข้อคิดเห็นของสมาชิกในกลุ่ม เพราะฉันมีแนวคิดของตนเองที่ต้องการนำเสนอให้ผู้อื่นได้รับฟัง | ฉันรับฟังข้อเสนอและข้อคิดเห็นของสมาชิกในกลุ่มบางครั้ง แต่ฉักระตือรือร้นที่จำนำเสนอแนวคิดของตนเองและแทรกขึ้นมาระหว่างการนำเสนอของผู้อื่นบ่อยครั้ง | ฉันรับฟังข้อเสนอและข้อคิดเห็นของสมาชิกในกลุ่มเป็นส่วนใหญ่ และใส่ใจกับเนื้อหาที่นำเสนอ | ฉันมีความใส่ใจและรับฟังข้อเสนอและข้อคิดเห็นของสมาชิกในกลุ่มก่อนที่จะเสนอแนวคิดหรือข้อคิดเห็นของตนเอง |
| * การแสดงความคิดเห็นและสะท้อนความรู้ความเข้าใจ
 | ฉันไม่เคยแสดงหรือสะท้อนความคิดเห็นของฉันให้สมาชิกคนอื่นในกลุ่มได้รับฟัง | ฉันแสดงหรือสะท้อนความคิดเห็นก็ต่อเมื่อมีสมาชิกในกลุ่มบอกให้ฉันทำ | ฉันเสนอหรือสะท้อนแนวคิดเชิงบวกและสร้างสรรค์บ่อยครั้ง | ฉันเสนอหรือสะท้อนแนวคิดเชิงบวกและสร้างสรรค์เป็นส่วนใหญ่ |
| * การเป็นผู้นำ
 | ฉันชอบที่จะเป็นผู้ตามในช่วงเวลาส่วนใหญ่ของการทำงาน และไม่พร้อมที่จะรับบทบาทเป็นผู้นำ | ฉันสามารถรับบทบาทเป็นผู้นำ แต่ชอบที่จะดำเนินการด้วยตนเองมากกว่า | ฉันพร้อมที่จะรับบทบาทในการเป็นผู้นำในการทำงานส่วนใหญ่ | ฉันพร้อมที่จะรับบทบาทในการเป็นผู้นำในการทำงานส่วนหนึ่งส่วนใดทุกครั้ง และช่วยให้สมาชิกในกลุ่มได้มีส่วนร่วม |
| * พฤติกรรมการทำงาน
 | ฉันพยายามแต่ต้องได้รับการบอกกล่าวและย้ำเตือนเป็นประจำ ให้ทำงานให้เสร็จและทันเวลาที่กำหนด | ฉันได้รับการบอกกล่าวและย้ำเตือนจากสมาชิกในกลุ่มหลายครั้งในการทำงานให้เสร็จและทันเวลาที่กำหนด | ฉันใส่ใจกับการทำโครงงาน โดยได้รับการบอกกล่าวและย้ำเตือนบ้างเป็นลางครั้ง  | ฉันใส่ใจกับการทำโครงงานตลอดเวลา โดยไม่ต้องให้มีการบอกกล่าวหรือย้ำเตือน และ ฉันส่งเสริมให้สมาชิกในกลุ่มใส่ใจในการทำงานในลักษณะเดียวกัน |

**เอกสารอ้างอิง**

* Vasquez, J., Sneider, C. and Comer, M. (2013). *STEM Lesson Essentials: Integrating Science, Technology, Engineering, and Mathematics.* Portsmouth, NH. : Heinemann.